Coba ceritain soal Stadium Emirates dalam bahasa melayu

Stadium Emirates (ستاديوم إميراتس) atau Ashburton Grove merupakan sebuah stadium bola sepak yang terletak di Bandaraya London, England. Ia dibina oleh kumpulan pereka yang terdiri daripada syarikat Populous, perunding pembinaan Arcadis UK dan firma Buro Happold. Stadium ini merupakan gelanggang kelab kepada sebuah pasukan bola sepak Liga Perdana Inggeris iaitu Kelab Bola Sepak Arsenal (Arsenal F.C.) . Sebelum itu, kelab ini menjadikan Stadium Highbury di Highbury, London Utara sebagai markas utama mereka sejak 6 September 1913 hinggalah 7 Mei 2006.

Dengan kapasiti berjumlah 60,361 penonton, ini menjadikan Stadium Emirates sebagai stadium kedua terbesar dalam Liga Perdana Inggeris selepas Stadium Old Trafford yang merupakan gelanggang kelab kepada Kelab Bola Sepak Manchester United (Manchester United F.C.) serta stadium ketiga terbesar di seluruh England selepas Stadium Wembley (London) dan Stadium Old Trafford (Manchester). Tambahan pula, terdapat khabar angin bahawa stadium itu akan dikembangkan.